От объемов к рентабельности. Как идут дела в СУП "Титово" » Афіцыйны сайт раённай газеты "Міёрскія навіны"
У СУП «Цітова» 61,5% ворыва займаюць зерневыя і зернебабовыя культуры. На нашых палях яны родзяць нядрэнна, мяркуем сёлета не згубіць ва ўраджайнасці і намалотах у параўнанні з леташнімі паказчыкамі. Што да рапсу, то плошчы пад ім павялічваем на 36 %: 210 га займае азімы, будзе 200 га яравога. Культура не толькі рэнтабельная, але і асабліва карысная з пункту гледжання абагачэння рацыёнаў жывёлы бялкамі. А нам неабходна павялічыць вытворчасць і іншых кармоў, найперш травяных, не менш чым на 6 %.
Пры леташнім надоі на карову амаль у 6 700 кілаграмаў на вялікую прыбаўку другі год запар разлічваць цяжка, хаця будзем старацца. Прырост валавой вытворчасці малака плануем за кошт павелічэння дойнага гурта на 161 галаву. На вырошчванні і адкорме ставіцца задача атрымаць не менш за 690 грамаў сярэднясутачных прываг БРЖ.
З закрыццём свінакомплексу чакаецца значнае памяншэнне валавых паказчыкаў, а выручкі ад рэалізацыі – на 15 % да леташняга ўзроўню. Але пры гэтым скароцяцца і выдаткі, у мінулым годзе страты ад рэалізацыі свініны склалі 571 тысячу рублёў. 75 % усёй спажываемай электраэнергіі прыходзілася менавіта на свінакомплекс. Кармоў купілі на 3 172 тысячы рублёў, зноў на 1 750 тысяч – для свінога пагалоўя. У выніку атрымалі агульную адмоўную рэнтабельнасць рэалізацыі. Сёлета маем магчымасць спрацаваць з прыбыткам.
На фінансавыя вынікі значна ўплывае рацыянальнае выкарыстанне машынна-трактарнага парка. Устаноўка GPS-навігацыі і датчыкаў паліва ўжо прывяла да эканоміі 11 % пакупных рэсурсаў.
Для паляпшэння жыллёва-камунальных умоў і замацавання моладзі адрамантавалі шэсць двухкватэрных дамоў, на што выдаткавана больш за 43 700 рублёў.
Вельмі разлічваем на вынікі рэалізацыі патрабаванняў Указа № 70, найперш на адтэрміноўку выплаты даўгоў на 15 гадоў. Разумеем, што гэтая мера будзе эфектыўнай пры павелічэнні валавой вытворчасці прадукцыі і павышэнні рэнтабельнасці яе рэалізацыі.
Франц ВЕРШАЛОЎСКІ, дырэктар СУП «Цітова».
» Указ действует. Хозяйства Миорщины защитили бизнес-планы
» Отчётная компания АПК УП "Титово"
» Работой общего успех дается